Пра ўсё гэта можна даведацца з Дзяржаўнай інфармацыйнай сістэмы “Інтэграваны банк даных устаноў культуры”. Напрыклад, возьмем статыстыку па публічных бібліятэках краіны, падпарадкаваных Міністэрству культуры Рэспублікі Беларусь за 2015 і за 2016 гады, каб паглядзець, якія тут адбыліся змены цягам мінулага года. Праўда, у прадстаўленыя статыстычныя паказчыкі не ўключаны вынікі дзейнасці бібліятэк, закрытых у гэты час, а таксама Нацыянальнай бібліятэкі Беларусі.